b'\n_START_ARTICLE_\nTalvisodan pommitukset Keuruulla\n_START_PARAGRAPH_\nTalvisodassa Keuruuta pommitettiin 29. joulukuuta 1939 kello 13:05, kun kolme puna-armeijan pommikonetta pudotti noin 30 pommia Pihlajaveden rautatieaseman ratapihalle. Pommituksessa kolme henkil\xc3\xb6\xc3\xa4 haavoittui kuolettavasti: asemamiehen vaimo Katri Etel\xc3\xa4aho kuoli matkalla sairaalaan, kirjuri Lasse Raitakari seuraavana p\xc3\xa4iv\xc3\xa4n\xc3\xa4 ilmeisesti leikkauksessa ja harjoittelija Aalto Harju vuoden 1940 puolella._NEWLINE_Pommit olivat miinapommeja ja palopommeja. Ratapihasta vaurioitui kolme ensimm\xc3\xa4ist\xc3\xa4 raidetta kahden kiskonmitan pituudelta ja vain nelj\xc3\xa4s eli kuormausraide ei k\xc3\xa4rsinyt vaurioita._NEWLINE_29. joulukuuta 1989 Pihlajaveden rautatieaseman sis\xc3\xa4\xc3\xa4nk\xc3\xa4yntioven oikealle puolelle paljastettiin pommitusten muistolaatta.'